**TISZTELT ÜGYFELEINK!**

Tájékoztatjuk Önöket, hogy **2020. május 11-től** a **Csökmői Polgármesteri Hivatalban valamennyi ügyben visszaállítjuk a személyes ügyfélfogadás lehetőségét megfelelő óvintézkedések betartásával:**

* Kérjük, hogy egy ügy intézésére lehetőség szerint egy fő jelenjen meg személyesen.
* Az épületben szájat és orrnyílást takaró maszkot, sálat vagy kendőt viseljenek.
* Várakozás közben mindenki köteles a másik embertől lehetőség szerint legalább 1,5 méter távolságot tartani. Amennyiben erre nincs lehetőség az épületen belül, akkor az épületen kívül várakozni.
* Az irodában egyszerre csak egy ügyfél tartózkodhat, az ügyintézőtől is a megfelelő távolság megtartásával.

**Kizárólag ezen szabályok betartásával tudunk lehetőséget biztosítani a személyes ügyintézésre.**

Kérjük, hogy továbbra is részesítsék előnyben a személyes megjelenést nem igénylő kapcsolattartási formákat: lehetőség szerint telefonon, írásban, e-mail-ben, vagy elektronikusan keressenek meg bennünket.

**A Polgármesteri Hivatal és a Pénztár nyitvatartási rendje 2020. május 11-től:**

Hétfő: 8:00 – 12:00

Kedd: 8:00 – 12:00

Szerda: 13:00 – 15:30

Csütörtök: 8:00 – 12:00

Péntek: Nincs ügyfélfogadás!

***Csökmő, 2020. május 07.***

**Fülöpné dr. Kerti Judit s.k.**

**jegyző**